**Gilvánfa Község Önkormányzata Képviselő-testülete**

**4/2017. (IV.13.) rendelete**

**a települési támogatásról és egyéb szociális ellátásokról szóló**

4/2015. (II.28.) **rendelete módosításáról**

Gilvánfa Község Önkormányzata Képviselő-testülete az Alaptörvény 32. cikk (1) bek. a) pontjában, valamint (2) bekezdésében meghatározott eredeti jogalkotói hatáskörében, a Magyarország helyi önkormányzatairól szóló 2011. évi CLXXXIX. törvény 13. § 8. és 8/a. pontjában meghatározott feladatkörében eljárva, a szociális igazgatásról és szociális ellátásokról szóló 1993. évi III. tv. 1. § (2) bekezdésében,  48.§.(4) bekezdésében, 62.§.(2) bekezdésében, 92.§ (1) és (2) bekezdésében, 132. § (4) bekezdésének g) pontjában valamint a gyermekek védelméről és a gyámügyi igazgatásról szóló 1997. évi XXXI. törvény 18. § (2) bekezdésében kapott felhatalmazás alapján a települési támogatásról valamint egyéb szociális ellátásokról alkotott 4/2015. (II.28.) rendeletét – a továbbiakban R – a következők szerint módosítja:

1.§

„R” 10/A §-al egészül ki:

**7. Társadalmi ünnepekhez kötődő támogatás**

10/A. § (1)  A képviselő-testület az ellátás biztosításával  - elsősorban a jelentősebb ünnepekhez kötődően - a családok életminőségén kíván javítani.

(2)  A támogatás évente három alkalommal állapítható meg.

(3)  A támogatás  feltétele, hogy  a támogatott a megállapítás évének 1. napjától Gilvánfa községi állandó lakóhellyel rendelkezzen és életvitelszerűen Gilvánfa községben lakjon, újszülött esetében születésétől fogva Gilvánfa községi állandó lakóhellyel rendelkezzen és életvitelszerűen Gilvánfa községben lakjon.

(4)  Társadalmi ünnepekhez kötődő támogatásra jogosult az a személy, akinek családjában az egy főre jutó jövedelem az öregségi nyugdíj mindenkori legkisebb összegének 300 %-át nem haladja meg.

(5)  A jövedelmi helyzet vizsgálata nélkül állapítható meg a társadalmi ünnepekhez kötődő támogatás, ha a támogatás az életvitelszerűen Kisasszonyfán tartózkodó települési állandó lakosok teljes körére vagy az összes gyermekre és nappali tagozatos iskolás gyermekre kiterjed.

(6) A társadalmi ünnepekhez kötődő támogatás hivatalból állapítható meg, a megállapításával kapcsolatos hatáskört a képviselő-testület a polgármesterre ruházza át.

(7)   A támogatás fedezete  a szociális feladatok éves módosított  előirányzata.

(8)  A támogatás állandó lakosonként számított  legkisebb összege 1.000 Ft, legnagyobb összege 25.000 Ft.

(9)   A támogatás pénzbeni vagy – részben vagy egészben -  természetbeni formában is nyújtható.

2. §

Az önkormányzat rendelete 2017. április 13. napján lép hatályba.

Gilvánfa , 2017. április 12.

Tóth László Bogdán László

jegyző polgármester

Rendelet kihirdetve:

Gilvánfa , 2017. április 13.

Tóth László

jegyző